Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 276/03)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Vorarlberg«

Referencenummer: PDO-AT-A0231-AM01

Meddelelsesdato: 21.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse og begrundelse

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar tilpasses.

ENHEDSDOKUMENT

1. Produktets betegnelse

Vorarlberg

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Oprindelsesbetegnelsen »Vorarlberg« må anvendes om vin og mousserende kvalitetsvin. Den anvendes dog ikke i praksis om sidstnævnte type. »Vorarlberg« produceres primært som »Qualitätswein«, hvis analytiske egenskaber er anført i produktspecifikationen.

»Vorarlberg« produceres også med andre sondringer (f.eks. »Kabinett«, »Spätlese«, »Eiswein«). De tilsvarende analytiske egenskaber er anført i produktspecifikationen. På grund af det store antal små vinmarker er det ikke muligt at definere et enkelt sæt organoleptiske egenskaber for vinene.

Generelle analytiske egenskaber Maksimalt totalt alkoholindhold (i % vol.) Virkeligt minimumsalkoholindhold (% vol.) Totalt minimumssyreindhold Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

5. Vinfremstillingsmetoder

a) Væsentlige ønologiske fremgangsmåder

Relevante restriktioner for fremstilling af vinene

Alle ønologiske fremgangsmåder, der er tilladt for vin med en beskyttet oprindelsesbetegnelse i henhold til forordning (EU) 2019/934 og (EU) 2019/935, er tilladte for oprindelsesbetegnelsen »Vorarlberg«, bortset fra behandling med kaliumsorbat og dimethyldicarbonat. I overensstemmelse med forordning (EU) 2019/934 og (EU) 2019/935 er det muligt at afsyre vinene. Forbundsministeren for landbrug, regioner og turisme træffer beslutning om eventuel syring afhængigt af klimaforholdene i vækstsæsonen. Betingelserne for eventuel syring er i så fald reguleret af forordning (EU) 2019/934 og (EU) 2019/935.

De specifikke ønologiske fremgangsmåder (herunder tilsætning) udledes af den valgte traditionelle produktionsmetode og beskrives i produktspecifikationen.

b) Maksimale udbytter

10 000 kilogram druer pr. hektar

6. Afgrænset geografisk område

Det afgrænsede geografiske område med oprindelsesbetegnelsen »Vorarlberg« omfatter hele provinsen Vorarlberg i Østrig.

7. Primære druesorter

Zweigelt — Rotburger

Grüner Veltliner — Weißgipfler

Zweigelt — Blauer Zweigelt

8. Tilknytning til det geografiske område

De vindyrkende regioner i Vorarlberg strækker sig fra Bregenz over Röthis til Feldkirch og foden af Arlberg og forbi Bludesch. Et lille antal særskilte bedrifter producerer vin på steder, der er gunstige med hensyn til klimaet. Det er derfor ikke muligt at give en generel beskrivelse af klima- og jordbundsforholdene. Produktionsstrukturen i Vorarlberg-vinregionen er derfor også udelukkende kendetegnet ved familieejede vinproducerende virksomheder, som udelukkende forarbejder druer fra egen produktion og sælger direkte fra deres landbrug. For at opnå modne, sunde druer under høsten bør de dyrkede sorter og rodstokke have egenskaber, der passer til de geologiske og klimatiske forhold. Kravene er vinterhårdførhed, sen blomstring og høj modstandsdygtighed over for svampesygdomme og råd. På grund af det store antal små vinmarker er det ikke muligt at definere et enkelt sæt organoleptiske egenskaber for vinene. Dog sikrer det barske klima med betydelige temperaturforskelle mellem dag og nat, at vinene har en god syrestruktur.

9. Andre vigtige betingelser (aftapning, mærkning og andre krav)

Retlig ramme:

National lovgivning

Type af yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov må en vin med oprindelsesbetegnelsen »Vorarlberg« kun markedsføres, hvis den har et officielt kvalitetskontrolnummer (Staatliche Prüfnummer). Denne regel gælder ikke for »Sekt«, »Qualitätsschaumwein« eller »Hauersekt«. For at få et kvalitetskontrolnummer skal en prøve af hver enkelt vin, der ønskes markedsført med oprindelsesbetegnelsen »Vorarlberg« (systematisk kontrol), underkastes analyse (jf. produktspecifikationen). Under smagstesten testes vinen af et officielt smagspanel. Et officielt smagspanel består af seks smagere og en formand for smagspanelet. Prøverne anbringes foran smagerne i anonym form. Testformularen indeholder kun de oplysninger, der kræves til evalueringen, f.eks. den traditionelle betegnelse (»Qualitätswein«, »Kabinett«, »Spätlese«, »Auslese« osv.), sorten og året. Smagerne anvender deres erfaring og fastlagte referencevine til at vurdere, om de vine, der præsenteres for dem, er typiske med hensyn til sort, årstal og traditionel betegnelse, og om de kan markedsføres (fri for uregelmæssigheder). Prøvesmagningsspørgsmålet besvares med ja eller nej. Hvis bedømmelsen er negativ, skal der skriftligt angives en begrundelse for afvisningen. Prøven opfylder de sensoriske krav, hvis størstedelen af smagerne bedømmer den positivt. I tilfælde af stemmelighed i det første smagspanel ved en bestemt prøve, indsendes prøven til et nyt panel. Hvis bedømmelsen to gange har stemmelighed, er det samlede testresultat negativt.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.